Ritratt: Unsplash .td_uid_2_61966794a6996_rand.td-a-rec-img{text-align:left}.td_uid_2_61966794a6996_rand.td-a-rec-img img{margin:0 auto 0 0} Fl-aħħar sitt xhur, ħamsin persuna ngħataw ċitazzjoni mill-Puliżija u minn uffiċjali oħra talli nqabdu jikkonsmaw l-alkoħol f'San Pawl il-Baħar. Din iċ-ċifra tħabbret mill-Ministru għall-Infurzar tal-Liġi Byron Camilleri bħala risposta għall-mistoqsija parlamentari tad-Deputat Nazzjonalista David Thake. Thake kien qed jagħmel referenza għall-bye-law K.L.B.L 55/05/2021 li tipprojbixxi l-konsum u l-pussess tal-alkoħol fil-lokalità. Il-liġi tagħmilha ċara li l-"ebda persuna ma tista' titlajja f'xi post pubbliku filwaqt liżżomm f'idha, iġġorr fuqha jew fuq il-persuna tagħha xi konteniturmiftuħ ta' xorb alkoħoliku." Kull min jinqabad jikser din il-bye-law se jkun immultat €70. Il-bye-law issemmi wkoll li kull stabbiliment li jopera fil-lokalità u jbigħ ix-xorb għandu jwaħħal avviż bil-Malti u bl-Ingliż b'din il-liġi. Aqra aktar: €70 multa għal min jixrob l-alkoħol barra f'San Pawl il-Baħar Il-Viċi Sindku ta' San Pawl il-Baħar Carlos Zarb kien qal "li din il-bye-law hi rebħa għal-lokalità tagħna u jekk niħduha bis-serjetà nistgħu neqirdu l-ghettos li spiċċa jkollna f'numru ta' kantunieri." Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61966794a7198_rand.td-a-rec-img{text-align:left}.td_uid_3_61966794a7198_rand.td-a-rec-img img{margin:0 auto 0 0}